balise
Balise, (fr. 'sømærke'), informationssender, som er placeret i eller ved et jernbanespor, og hvorigennem informationer vedrørende den følgende togstrækning trådløst overføres til togets førerrum. Baliser anvendes i forbindelse med togets sikkerhedssystem og overfører fx information om tilladt hastighed og signalforhold på den følgende strækning. Se også ATC.